ശബരിമല വിമാനത്താവളം കേരളത്തിന് തിരിച്ചടി, നിര്ദ്ദേശത്തെ എതിര്ത്ത് ഡിജിസിഎ റിപ്പോര്ട്ട് ന്യൂഡല്ഹി: ശബരിമല വിമാനത്താവളവുമായി ബന്ധപ്പെട്ട് കേരളത്തിന് തിരിച്ചടി. വിമാനത്താവള നിര്ദ്ദേശത്തെ എതിര്ത്ത് ഡിജിസിഎ കേന്ദ്ര വ്യോമയാന മന്ത്രാലയത്തിന് റിപ്പോര്ട്ട് സമര്പ്പിച്ചു. വിമാനത്താവളത്തിന് കണ്ടെത്തിയ സ്ഥലം പ്രായോഗികമല്ലെന്നാണ് ഡിജിസിഎ കേന്ദ്ര വ്യോമയാന മന്ത്രാലയത്തിന് നല്കിയ റിപ്പോര്ട്ടില് വ്യക്തമാക്കുന്നത്. ചട്ടം അനുസരിച്ചുള്ള റണ്വേ തയ്യാറാക്കാന് ചെറുവള്ളി എസ്റ്റേറ്റിലാകില്ലെന്ന് റിപ്പോര്ട്ടില് പറയുന്നു. വിമാനത്താവളത്തിലെ റണ്വേയുടെ നീളം ഉറപ്പുവരുത്താനുള്ള സ്ഥലം അവിടെയില്ല. വിമാനത്താവളത്തിന് വേണ്ടി കേരളം തയ്യാറാക്കി കേന്ദ്രത്തിന് നല്കിയ റിപ്പോര്ട്ട് വിശ്വസനീയമല്ലെന്നും ഡിജിസിഎ ചൂണ്ടിക്കാട്ടുന്നു. കേരളത്തിന്റെ റിപ്പോര്ട്ട് അടക്കം പരിശോധിച്ച ശേഷമാണ് ഡിജിസിഎ കേന്ദ്ര വ്യോമയാന മന്ത്രാലയത്തിന് റിപ്പോര്ട്ട് സമര്പ്പിച്ചത്. ചെറുവള്ളിയില് രണ്ടു ഗ്രാമങ്ങളെ വിമാനത്താവളം ബാധിക്കുമെന്നും റിപ്പോര്ട്ടില് ചൂണ്ടിക്കാട്ടുന്നു.